  Анжелика Тихонова корреспондент 28-тӥ южтолэзьысен 5-тӥ оштолэзёзь Удмуртиын вань ресторанъёс но кафеос ворсаськозы. Со сярысь 27-тӥ южтолэзе журналистъёслы элькунлэн тӧроез Александр Бречалов вераз. Кафеосты, ресторанъёсты, баръёсты, мукет сиськон интыосты ворсаськом. Дистанционно вузкарисьёсты, сиёнэз доре нуон понна дасясьёсты сяна, соос ужаны быгато Александр Бречалов, Удмуртилэн тӧроезВузкарон центръёс, кытын сиён-юонэн магазинъёс, нуналмысь кулэ луись вузъёс, аптекаос вань, ужалозы. Но отысь мукет ёзэтъёс ворсаськозы. Соос пӧлын кинотеатръёс, фудкортъёс, дӥськутэн магазинъёс, шудон интыос, нылпиослы висъетъёс но мукет магазинъёс, озьы ик фитнес-клубъёс. Ми ваньзэ ворсаськом, эмъюртъёсты сяна, соос пӧлын частнойёсыз но. Соос ужаны кулэ. Нокыӵе шулдыръяськон ужрадъёс милям уз луэ. Таяз арняе нокыӵе ужрадъёс уз луэ, нош бӧрысь ми куронъёсты 50 адямиозь кулэстом, вал 500 адямиозь Александр Бречалов, Удмуртилэн тӧроезТодэ вайытом, азьвыл ресторанъёс но кафеос 20 часозь ужалозы шуыса чаклазы вал. 27-тӥ тодмо луиз, Удмуртиын эшшо кык адямилэсь коронавирус инфекциен шараязы. Тегъёс: Ижкар Удмуртия коронавирус тазалыкезутён вузкарон сиён-юонъёс АлександрБречалов  